section_heading: Športska karijera
paragraph_text: Odlikovana je "Redom Danice hrvatske" likom Franje Bučara odlukom Predsjednika Republike 2001. godine, te je dobila Godišnju nagradu "Franjo Bučar" od MIPS-a 2003. godine. Najboljim strijelcem Hrvatske proglašena je 11 puta u disciplini samostrela. Sa Sanjom Komar, Nikolinom Krivanek i Tihanom Odlešić proglašena je najboljom športskom ekipom Hrvatske za 2002. 2004. i 2007. godinu u izboru Hrvatskog olimpijskog odbora, te 2004. u anketi Sportskih novosti, a po glasovima novinara iz 58 novinskih, radijskih i televizijskih redakcija. U anketi Sportskih novosti za najbolju sportašicu Hrvatske, a po glasovima novinara iz cijele Hrvatske, u posljednjih nekoliko godine bila je među najboljim hrvatskim sportašicama, (1996. godine 2. mjesto).